gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7796, del 02-06-2016 (2016/3492)

Notificació de la sentència dictada en el procediment de divorci contenciós número 31/2016.
-------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3492


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 31/2016. [2016/3492]  
Procediment: família. Divorci contenciós número 000031/2016.  
De: José Puchades Martí.  
Procuradora: Patricia Vargas Salas.  
Contra: Leonardo Enrique Tey Díaz.  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en l'esmentat jutjat amb el número 000031/2016 a instàncies de José Puchades Martí contra Leonardo Enrique Tey Díaz, dimanant de família, divorci contenciós 000031/2016, s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda plantejada per José Puchades Martí, i en representació seua la procuradora dels tribunals Patricia Vargas Salas, substituïda per Diana Sanchís Cubells, i assistida de la lletrada Cristina Solabre Rodrigo, contra Leonardo Enrique Tey Díaz, declarada en rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, portar-ne un testimoniatge a les actuacions originals i notificar-la a les parts fent-los saber que, contra aquesta sentència, hi podran interposar en aquest jutjat un recurs d'apel·lació dins dels 20 dies següents a la notificació, amb la constitució prèvia de dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I perquè valga de notificació de forma legal a Leonardo Enrique Tey Díaz, expedisc aquesta cèdula a les estrades del jutjat.  
  
València, 13 de maig de 2016.- La lletrada de l'Administració de Justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7936, del 14-12-2016 (2016/9221)

RESOLUCIÓ de 10 de novembre de 2016, de la Universitat de València, per la qual nomena Vicente José Bolós Lacave professor titular d'universitat, de l'àrea de coneixement Economia Financera i Comptabilitat.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7936

Data del DOGV
:   14-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9221


Data del document
:   10-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 10 de novembre de 2016, de la Universitat de València, per la qual nomena Vicente José Bolós Lacave professor titular d'universitat, de l'àrea de coneixement Economia Financera i Comptabilitat. [2016/9221]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 4 de juliol de 2016 (BOE 18.07.2016), per a la provisió de la plaça número 6511 de professor titular d'universitat (concurs núm. 24/2016), i una vegada que el concursant proposat ha acreditat que posseeix tots els requisits establerts a la base novena de la convocatòria, el Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar Vicente José Bolós Lacave professor titular d'universitat, de l'àrea de coneixement Economia Financera i Comptabilitat (àrea pròpia: 597 Matemàtica Economicoempresarial), adscrita al Departament de Matemàtiques per a l'Economia i l'Empresa.  
  
  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes d'haver-se publicat en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la publicació en el Boletín Oficial del Estado.  
  
València, 10 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7692, del 07-01-2016 (2015/10778)

Informació pública de la modificació de la tarifa de subministrament domiciliari d'aigua a Turís.
-------------------------------------------------------------------------------------------------

### Dades del document

Número de DOGV
:   7692

Data del DOGV
:   07-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2015/10177


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de la modificació de la tarifa de subministrament domiciliari d'aigua a Turís. [2015/10326]  
Resolució de data 22 de desembre de 2015, del director general de Comerç i Consum, per la qual s'aprova la modificació de la tarifa de subministrament domiciliari d'aigua a Turís.  
  
Expedient: 27.107/112015.  
  
Tarifa que s'aprova:  
Aigua potable  
   
 Domèstics i ramaders  
Quota de servici Euros/mes  
Calibre Fins a 13 mm 4,500  
 15 mm 5,400  
 20 mm 11,250  
 25 mm 15,750  
 30 mm 22,500  
 40 mm 45,000  
 50 mm 67,500  
 65 mm 90,000  
 80 mm 112,500  
 100 mm 157,500  
 125 mm 247,500  
   
Quota de consum Domèstics  
 Límits mensuals Euros/m³  
Bloc I Fins a 9 0,233  
Bloc II Entre 9 i 18 0,501  
Bloc III Més de 18 0,754  
Ramaders 0,233  
   
 Euros/m³  
Tarifa compra aigua alta 0,137666  
(d'aplicació a tots els consums dels blocs I, II i III)  
   
 Domèstics i ramaders  
Conservació de comptadors Euros/mes  
Calibre Fins a 13 mm 1,011  
 15 mm 1,517  
 20 mm 2,531  
 25 mm 3,542  
 30 mm 5,061  
 40 mm 10,121  
 50 mm 15,182  
 65 mm 20,243  
 80 mm 25,303  
 100 mm 35,425  
 125 mm 55,669  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
El que es fa públic per a general coneixement.  
  
València, 31 de desembre de 2015.- L'apoderat: Dionisio García Comín.
Diari Oficial de la Generalitat Valenciana


Sumari del DOGV 7802, del 10-06-2016 (2016/3813)

Notificació de la interlocutòria dictada en el procediment de constitució de l'acolliment número 485/2014.
----------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3813


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 485/2014. [2016/3813]  
Constitució de l'acolliment número 000485/2014  
Demandant: Generalitat Valenciana.  
Procurador/a: -  
Demandat/ada: -  
Procurador/a: -  
Antonio Salvador Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de constitució d'acolliment, seguides amb el número 000485/2014, a instàncies de la Generalitat Valenciana, en què, en data 18 de maig de 2016, s'ha dictat la interlocutòria la part dispositiva de la qual diu així:  
  
«Dispose l'acolliment familiar permanent d'F. J. i P. E. M. per la família seleccionada, que haurà de complir les obligacions inherents a la funció que se li atorga, sota la vigilància superior del ministeri fiscal.  
Contra aquesta resolució es pot interposar un recurs d'apel·lació en el termini de 20 dies comptador des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat.  
Així ho mana i firma la magistrada jutgessa de Primera Instància número 9 de València, Ana-Vega Pons-Fuster Olivera.»  
  
I perquè valga de notificació de forma deguda a Francisco Luis Escobar Sierra, expedisc i firme aquest edicte.  
  
València, 18 de maig de 2016.- El lletrat de l'Administració de Justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7765, del 21-04-2016 (2016/2032)

Notificació de la sentència dictada en el judici verbal número 1539/2014.
-------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2032


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el judici verbal número 1539/2014. [2016/2032]  
Judici verbal 001539/2014  
De: Comunitat de Propietaris Residencial La Feria.  
Procurador: Francisco Javier Maseres Sánchez.  
Contra: Patrick Ryan i Eileen Mary Murphy, NIE X8785... i X8785...  
Domicili: carrer Ánfora, número 5, 823 Orihuela Costa, i carrer Ánfora, 5, 823 Orihuela Costa.  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en aquest procediment de judici verbal número 001539/2014, seguit a instàncies de la Comunitat de Propietaris Residencial La Feria contra Patrick Ryan i Eileen Mary Murphy, s'ha dictat sentència la part dispositiva de la qual és com segueix:  
  
«Dispositiva  
Estime la demanada interposada per la representació processal de la Comunitat de Propietaris Residencial La Feria contra Patrick Ryan i Eileen Mary Murphy, i condemne els demandats a pagar la quantitat de mil set-cents quaranta-tres euros amb trenta-dos cèntims (1.743,32 ?), quantitat que haurà de ser pagada a la comunitat actora, més l'interés legal de demora des de la reclamació judicial del deute, incrementat en dos punts des del dictat d'aquesta resolució, article 576 de la Llei d'Enjudiciament Civil.  
Impose les costes del procés, si n'hi ha, als demandats.  
Aquesta resolució, que serà notificada a les parts, és ferma i, en contra, no s'hi pot interposar cap recurs, d'acord amb el que estableix l'article 455 de la Llei d'Enjudiciament Civil.  
Expediu un testimoniatge d'aquesta sentència, la qual es durà a les actuacions que l'han motivada, i l'original quedarà en aquest llibre.  
Aquesta és la meua sentència que, jutjant definitivament en primera instància, pronuncie, mane i firme, Jesús Sánchez Ruiz, magistrat jutge del Jutjat de Primera Instància número 1 d'Orihuela».  
  
I atés que els demandats, Patrick Ryan i Eileen Mary Murphy, es troben en parador desconegut, expedisc aquest edicte per tal que els valga de notificació de forma deguda.  
  
Orihuela, 17 de desembre de 2014.- La secretària judicial: María Llanos Cejudo Podio.
Diari Oficial de la Generalitat Valenciana


Sumari del DOGV 7875, del 16-09-2016 (2016/6971)

Notificació de la sentència dictada en el procediment de divorci contenciós número 116/2013.
--------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6971


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 116/2013. [2016/6971]  
En aquest procediment família, divorci contenciós amb el número 000116/2013, s'ha dictat la sentència en què consta, com a demandant, Carmen García Muñoz i, com a demandat, Fabio Julio Gonçalves de Moura.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.  
  
  
Torrevieja, 13 de juliol de 2016.- El lletrat de l'Administració de Justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7787, del 20-05-2016 (2016/3570)

Notificació de la sentència dictada en el procediment de divorci contenciós número 403/2010
-------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3570


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 403/2010 [2016/3570]  
En el divorci contenciós número 403/10 s'ha dictat la resolució que, literalment, és com segueix:  
  
«Dispositiva  
Estime la demanda plantejada per Tommer David Ceballos Torres contra M.ª Teresa Hornero Camaño i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Decrete la dissolució del règim economicomatrimonial.  
Tot això sense fer una especial condemna a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent, i porteu-ne un testimoniatge a les actuacions originals, notifiqueu-la a les parts i feu-los saber que, en contra, hi poden preparar en aquest jutjat un recurs d'apel·lació dins dels cinc dies següents a la notificació, que pronuncie, mane i firme.  
  
Publicació. L'anterior sentència ha sigut llegida i publicada pel magistrat jutge que l'ha dictada de forma legal i en el dia d'avui. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la LEC, s'ha ordenat la publicació d'aquest edicte, per a portar a efecte la diligència de notificació.  
  
  
València, 14 de març de 2016.- La lletrada de l'Administració de Justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7845, del 05-08-2016 (2016/6425)

DECRET 110/2016, de 4 d'agost, del Consell, pel qual nomena Narcís Vázquez Romero secretari autonòmic de Salut Pública i del Sistema Sanitari Públic, de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6425


Data del document
:   04-08-2016

Organisme emissor
:   Conselleria de Sanitat Universal i Salut Pública

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública

DECRET 110/2016, de 4 d'agost, del Consell, pel qual nomena Narcís Vázquez Romero secretari autonòmic de Salut Pública i del Sistema Sanitari Públic, de la Conselleria de Sanitat Universal i Salut Pública. [2016/6425]  
En virtut del que disposen els articles 17.a, 28.b i 33.2 de la Llei 5/1983, de 30 de desembre, del Consell, i a proposta de la consellera de Sanitat Universal i Salut Pública, el Consell, en la reunió del dia 4 d'agost de 2016,  
  
DISPOSA  
  
Nomenar Narcís Vázquez Romero secretari autonòmic de Salut Pública i del Sistema Sanitari Públic, de la Conselleria de Sanitat Universal i Salut Pública.  
  
Aquest decret tindrà efectes des de l'endemà de la publicació en el Diari Oficial de la Comunitat Valenciana.  
  
València, 4 d'agost de 2016  
  
El president de la Generalitat,  
XIMO PUIG I FERRER  
  
La consellera de Sanitat Universal i Salut Pública,  
CARMEN MONTÓN GIMÉNEZ
Diari Oficial de la Generalitat Valenciana


Sumari del DOGV 7726, del 23-02-2016 (2016/1072)

Notificació de la sentència dictada en el judici verbal número 297/2014.
------------------------------------------------------------------------

### Dades del document

Número de DOGV
:   7726

Data del DOGV
:   23-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1072


Organisme emissor
:   Jutjat de Primera Instància Número 3 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 297/2014. [2016/1072]  
Antonio Senis Fernández, secretari del Jutjat de Primera Instància número 3 de Sant Vicent del Raspeig, faig saber que en el judici assumpte civil seguit en aquest jutjat amb el número 000297/2014 s'ha dictat la sentència que té l'encapçalament i la part dispositiva que, literalment, són com segueix:  
  
«Jutgessa que la dicta: Marta Rodríguez Andreu.  
Lloc: Sant Vicent del Raspeig.  
Data: 15 d'octubre de 2014.  
Demandant: Comunitat de Propietaris El Olivar de Bonalba.  
Advocat/ada: -  
Procuradora: Pilar Fuentes Tomás.  
Demandats: Udo Johannes Ingenpass i Petra Katharina Jakobine Ingenpass.  
Advocat/ada: -  
Procurador/a: -  
Procediment: judici verbal 000297/2014.  
  
Estime en allò substancial la demanda interposada per la procuradora dels tribunals la senyora Fuentes Tomás, en nom i representació de la Comunitat de Propietaris El Olivar de Bonalba, contra Udo Johannes Ingenpass i Petra Katharina Jakobine Ingenpass, i condemne, en conseqüència, els demandats a abonar la quantitat de 680,20 euros, interessos legals, i condemne a costes la part demandada.  
  
Notifiqueu aquesta resolució a les parts i feu-los saber que és ferma i que, en contra, no hi poden interposar recurs d'apel·lació (art. 455 LEC).»  
  
I perquè valga de notificació de la sentència als demandats, Udo Johannes Ingenpass i Petra Katha Rina Jakobine Ingenpass, l'últim domicili conegut del qual era a Mutxamel, expedisc aquest edicte.  
  
Sant Vicent del Raspeig, 16 de desembre de 2014.- El secretari judicial: Antonio Senis Fernández.
Diari Oficial de la Generalitat Valenciana


Sumari del DOGV 7852, del 17-08-2016 (2016/6636)

Correcció d'errades de la licitació número 140/2016. Servei de producció impresa en paper de la revista Viure en salut, editada per la Direcció General de Salut Pública a raó de 10.000 exemplars per número fins a un màxim de 4 números per any.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6636


Data del document
:   11-08-2016

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de serveis

Correcció d'errades de la licitació número 140/2016. Servei de producció impresa en paper de la revista Viure en salut, editada per la Direcció General de Salut Pública a raó de 10.000 exemplars per número fins a un màxim de 4 números per any. [2016/6636]  
Primer  
Amb data 10 d'agost de 2016, es publica aquesta licitació en el DOCV número 7848, i el termini de presentació de les proposicions acaba el 9 de setembre de 2016, a les 14.00 hores.  
S'ha produït un error material en transcriure el nombre d'exemplars tant en el títol de l'anunci com en l'apartat 2, objecte del contracte, b) Descripció de l'anunci de licitació publicat en el DOCV.  
  
  
On diu:  
Licitació número 140/2016. Servei de producció impresa en paper de la revista Viure en salut, editada per la Direcció General de Salut Pública a raó de 100.000 exemplars per número fins a un màxim de 4 números per any.  
  
Ha de dir:  
Licitació número 140/2016. Servei de producció impresa en paper de la revista Viure en salut, editada per la Direcció General de Salut Pública a raó de 10.000 exemplars per número fins a un màxim de 4 números per any.  
  
2. Objecte del contracte  
b) Descripció: servei de producció impresa en paper de la revista Viure en salut, editada per la Direcció General de Salut Pública a raó de 10.000 exemplars per número fins a un màxim de 4 números per any.  
  
  
Segon  
Aquesta correcció no varia el termini de presentació de licitacions que acaba el 9 de setembre de 2016, a les 14.00 hores.  
  
València, 11 d'agost de 2016.- La directora General de Salut Pública (R 22.07.2016, de la consellera de Sanitat Universal i Salut Pública; DOCV 7846, 08.08.2016): Ana M. García García.